Document ID: 32003R1669

Komisjoni määrus (EÜ) nr 1669/2003,
1. september 2003,
millega rakendatakse nõukogu määrust (EÜ, Euratom) nr 58/97 seoses struktuurilise ettevõtlusstatistika jaoks koostatavate andmesarjadega ja muudetakse komisjoni määrust (EÜ) nr 2701/98, mis käsitleb struktuurilise ettevõtlusstatistika jaoks koostatavaid andmesarju
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 1996. aasta määrust (EÜ, Euratom) nr 58/97 struktuurilise ettevõtlusstatistika kohta, [1] viimati muudetud komisjoni määrusega (EÜ) nr 1668/2003, [2] eriti selle artikli 12 punkte ii, v ja vii,
ning arvestades järgmist:
(1) Määrusega (EÜ, Euratom) nr 58/97 on kehtestatud ühine raamistik ühenduse pangandus- ja pensionifondisektori struktuuri, tegevust, tulemuslikkust ja konkurentsivõimet käsitleva ühenduse statistika koostamiseks.
(2) Komisjoni määrus (EÜ) nr 2701/98, [3] muudetud määrusega (EÜ) nr 1614/2002, [4] sisaldab andmesarju, mis tuleb edastada määruse (EÜ, Euratom) nr 58/97 rakendamiseks. Määruses (EÜ, Euratom) nr 58/97 Euroopa Parlamendi ja nõukogu määrusega (EÜ) nr 2056/2002 [5] tehtud muudatuste jaoks tuleb täpsustada edastatavad andmeseeriad ja olemasolevate seeriate kohandamine.
(3) Täpsustada tuleb keskkonnakulutusi käsitlevate täiendavate statistiliste andmete koostamise sagedus. Määruse (EÜ, Euratom) nr 2056/2002 artiklis 3 sätestatud tulemuste koostamiseks tuleb ette näha esimene võrdlusaasta. Tagamaks, et liikmesriikide esitatavad statistilised andmed on võrreldavad ja ühtlustatud, tuleb täpsustada keskkonnaku lusid käsitlevate statistiliste andmete koostamiseks kasutatavate tulemuste jaotamise kord.
(4) Tagamaks, et liikmesriikide esitatavad statistilised andmed on võrreldavad ja ühtlustatud, tuleb täpsustada, kuidas jaotatakse krediidiasutusi ja pensionifonde käsitlevate statistiliste andmete koostamiseks kasutatavad tulemused.
(5) Käesolevas määruses sätestatud meetmed on kooskõlas statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2701/98 lisa muudetakse käesoleva määruse I lisa kohaselt.
Artikkel 2
Määruse (EÜ, Euratom) nr 58/97 artiklites 4, 8 ja 9 osutatud tulemuste jaotamise kord ja tulemuste kogumise esimene vaatlusaasta on kõnealuse määruse 6. lisa punktis 4 loetletud näitajate puhul selline, nagu kindlaks määratud käesoleva määruse II lisas esitatud andmesarjades.
Artikkel 3
Määruse (EÜ, Euratom) nr 58/97 artiklites 4, 8 ja 9 osutatud tulemuste jaotamise kord ja tulemuste kogumise esimene vaatlusaasta on kõnealuse määruse 7. lisa punktis 4 loetletud näitajate puhul selline, nagu kindlaks määratud käesoleva määruse III lisas esitatud andmesarjades.
Artikkel 4
Liikmesriigid esitavad käesoleva määruse artiklites 1 ja 2 osutatud seeriad võrdlusaasta 2001 ja järgmiste aastate andmete kohta määruse (EÜ, Euratom) nr 58/97 2. lisas sätestatud näitajate 21 12 0 ja 21 14 0 ja 6. lisa punktis 4 loetletud näitajate osas
Liikmesriigid esitavad käesoleva määruse artiklis 3 osutatud andmeseeriad võrdlusaasta 2002 ja järgmiste aastate andmete kohta määruse (EÜ, Euratom) nr 58/97 7. lisa punktis 4 loetletud näitajate osas.
Artikkel 5
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 1. september 2003

Labels: 4
19